John de Lancie

John Sherwood de Lancie, Jr. (* 20. März 1948 in Philadelphia, Pennsylvania) is en US-amerikaanschen Schauspeler.

Leven un Wark
de Lancie hett de Kent State University besöcht un en Stipendium för Juilliard wunnen. Sien Vadder hett lange Johren as Solist Oboe speelt bi dat Philadelphia Orchestra.

Siet 1975 arbeit de Lancie as Schauspeler un hett ünner annern in Filmen mitspeelt as Legacy, The Thorn Birds, oder The Hand That Rocks the Cradle, man ok in Regen as The Six Million Dollar Man, Nero Wolfe, oder MacGyver. Bekannt worrn is he aver vör allen dör sien Rull Q in dat Star-Trek-Universum. De Rull hett he in verschedene vun de Regen speelt.

Tosamen mit Leonard Nimoy harr de Lancie en Produkschoonsfirma mit den Naam Alien Voices, de Science-Fiction-Höörspelen produzeert hett. Butendem is he ok de künstlerische Direkter vun L. A. Works un besitt ok en egen Schauspeelstudio in Los Angeles, woneem he an’t South Coast Conservatory Nawassschauspelers ünnerricht hett. Tosamen mit den Schriever Peter David hett he den Roman I, Q (dt.: Ich, Q) schreven, de ut de Sicht vun sien Star-Trek-Rull schreven is.

Privat is de Lancie mit de Schauspelersche Marnie Mosiman verheiraat, de bi Star Trek: The Next Generation ok en Gastrull speelt hett. Se hebbt twee Söhnen, Owen un Keegan, wobi de tweete ok in Star Trek: Voyager to sehn wesen is, as Söhn vun Q.

Filmrullen
 Johr Titel Synchroonsnacker 1975 Legacy   1977 SST: Death Flight, Feernsehndt.: Todesflug Joachim Richert 1977-78 The Six Million Dollar Man, Feernsehreegdt.: Der Sechs-Millionen-Dollar-Mann Klaus-Peter Kaehler 1980 Loving Couplesdt.: Ein Walzer vor dem Frühstück   1983 The Thorn Birds, Feernseh-Minireegdt.: Die Dornenvögel   1983-85 Days of Our Lives, Feernsehreegdt.: Zeit der Sehnsucht   1988 Trial and Error, Feernsehreeg   1990 Taking Care of Businessdt.: Filofax – Ich bin Du und Du bist nichts Fritz von Hardenberg 1991 Missing Piecesdt.: Auf der Sonnenseite des Lebens Norbert Gescher 1992 The Hand That Rocks the Cradledt.: Die Hand an der Wiege Hubertus Bengsch 1993 Fearlessdt.: Fearless – Jenseits der Angst Till Hagen 1987-94 Star Trek: The Next Generation, Feernsehreegdt.: Raumschiff Enterprise – Das nächste Jahrhundert  Hans-Werner Bussinger 1995 Evolver Stefan Staudinger 1995 Legend, Feernsehreeg   1996 Multiplicitydt.: Vier lieben dich Hans-Rainer Müller 1996-97 The Real Adventures of Jonny Quest, Stimm   1998 You Lucky Dog, Feernsehndt.: Lucky, der reichste Hund der Welt Frank-Otto Schenk 2000 Woman on Top Bodo Wolf 2001 Good Advice Frank-Otto Schenk 2004 The Eavesdropper   2004 Darklight, Feernsehndt.: Liliths Fluch Achim Geisler 2007 Teenius   2007 Reign Over Medt.: Die Liebe in mir Frank-Otto Schenk 2008 Pathologydt.: Pathologie Bodo Wolf 2012 CLONED: The Recreator Chroniclesdt.: Recreator – Du wirst repliziert Dirk Müller 2015 Visions Frank Röth 2011-16 My Little Pony: Friendship Is Magic, Animatschoonsreeg, Stimmdt.: My Little Pony: Freundschaft ist Magie Michael Pan

Filmpriesen
de Lancie weer bit hüüt (November 2016) ölven mol för Film- un Feernsehpriesen nomineert un weer veermol ok uttekent:

 1984: mit den Soap Opera Digest Award in de Kategorie Rutragen Nevendorsteller in en Namiddagsreeg för Days of Our Lives
 1985: mit den Soap Opera Digest Award in de Kategorie Rutragen Nevendorsteller in en Namiddagsreeg för Days of Our Lives
 2012: mit den People’s Choice Behind the Voice Actors Awards in de Kategorie Beste Stimmkunst in en Nveenrull – Kummedie oder Musical för My Little Pony: Friendship Is Magic
 2015: mit den People’s Choice Behind the Voice Actors Awards in de Kategorie Beste Stimmkunst in en Feernseh-Gastrull för My Little Pony: Friendship Is Magic

Weblenken

 Offizielle Websteed (engelsch)


Kategorie:Boren 1948
Kategorie:Mann
Kategorie:Börger von de USA
Kategorie:Schauspeler